Una dintre cele mai iubite actrițe a devenit mămică pentru a patra oară. Deși nu este pentru prima dată când trece prin această experiență, emoțiile au fost la cote maxime.
Momente de fericire pentru Hilary Duff. Faimoasa actriță de la Hollywood a adus pe lume a o fetiță perfectă sănătoasă. Vedeta a vrut să împărtășească primele gânduri cu fanii ei, așa că a postat pe Instagram o serie de imagini cu micuța.
Hilary Duff a ales să nască acasă, în apă. Peste ocean, această metodă a început să fie din ce în ce mai populară în rândul vedetelor. Actrița de 36 de ani nu a stat nici ea prea mult pe gânduri și a decis să aceasta este cea mai bună variantă pentru ea.
Imediat cum a adus-o pe lume pe fiica ei, vedeta de la Hollywood a decis să imortalizeze momentul important. Imaginile nu au fost păstrate doar pentru ea, ci au fost urcate pe contul de Instagram, acolo unde le-au apreciat peste un milion de fani.
Fiica lui Hilary Duff a venit pe lume pe 3 mai, iar mama sa a simțit nevoia să posteze un mesaj emoționant. Cu această ocazie, fanii au aflat și ce nume au ales părinții pentru mezina familiei.
”Townes Meadow Bair, acum știm de ce ne-a făcut să așteptăm atât de mult. Ea perfecționa acești obraji. De luni de zile visez să te țin în brațe.”, a scris proaspăta mămică pe Instagram.
Fanii au copleșit-o cu urări și i-au transmis cele mai frumoase gânduri proaspetei mămci. Inclusiv colegele sale de breaslă, precum Ashley Tisdale, Brenda Song și Lea Michele au felicitat-o pentru fetița superbă pe care a adus-o pe lume.
În luna decembrie a anului trecut, fanii au aflat că Hilary Duff este însărcinată pentru a patra oară. Vedeta a făcut marele anunț tot pe Instagram, prin intermediul unui clasice felicitări de Crăciun. Atunci, lumea întreagă a putut să admire burtica de graviduță a actriței.
Atât Hilary Duff, cât și soțul ei, Matthew Koma sunt în culmea fericirii. Cei doi se descurcă de minune în rolul de părinți, iar faptul că în viața lor a mai apărut un copil nu poate fi decât o binecuvântare pentru ei.
Hilary și Matthew s-au cunoscut în 2016, iar în 2019 au decis să se căsătorească. Cuplul are doi copii, Banks Violet de 5 ani și Mae James de 3 ani. Hilary Duff mai are un copil de 12 ani din relația anterioară cu Mike Comrie.